મને નામથી સંબોધવાનું ગમે છે, તો આપનું નામ હું જાણી શકું ? આપના પ્રતિભાવો મને ખૂબ મળે છે, જે બદલ શુક્રિયા અદા કરું છું. મારું સંયુક્ત કુટુંબ છે. ત્રણ દીકરાઓ અનુક્રમે ૫૪, ૫૨ અને ૪૪ના છે. ધંધાના પાટા નાખી આપ્યા છે અને તેઓ ગાડીઓ દોડાવે છે. ધંધાકીય જવાબદારીઓ ઘટતાંઘટતાં નહિવત્ રહી છે. હાલમાં તો ‘વેબગુર્જરી’ (webgurjari.in)ની ભાગે આવતી જવાબદારીઓનું વહન કરું છું. ઈશ્વરકૃપાએ તંદુરસ્તી સાથ આપે છે અને સાથ આપશે ત્યાંસુધી માતૃભાષા ગુજરાતીની સેવા માટે સમર્પિત છું. મારા સાહિત્ય ઉપરાંત ભાષાવિષયક લેખો ‘વેગુ’ ઉપર ‘વલદાની વાસરિકા’ શ્રેણીએ આવે છે. આજે ૨૧મો લેખ પ્રસિદ્ધ થયો છે, જે જાણ સારુ.